17.6.2022 г.
BG
Официален вестник на Европейския съюз
C 234/9
ДРУГИ АКТОВЕ
ЕВРОПЕЙСКА КОМИСИЯ Публикация на единния документ, изменен вследствие на одобрението на несъществено изменение в съответствие с член 53, параграф 2, втора алинея от Регламент (ЕС) No 1151/2012 (2022/C 234/07) Европейската комисия одобри това несъществено изменение в съответствие с член 6, параграф 2, трета алинея от Делегиран регламент (ЕС) No 664/2014 на Комисията (1).
Заявлението за одобрение на това несъществено изменение е публикувано в базата данни eAmbrosia на Комисията.
ЕДИНЕН ДОКУМЕНТ
„Roquefort“ ЕС №: PDO-FR-0131-AM05 – 18.2.2022 г. ЗНП (X ) ЗГУ ( ) 1.
Наименование/наименования „Roquefort“
2.
Държава членка или трета държава Франция
3.
Описание на селскостопанския продукт или храната
3.1.
Вид продукт Клас 1.3.: Сирена 3.2.
Описание на продукта, за който се отнася наименованието в точка 1 „Roquefort“ е синьо сирене, приготвено и произведено изключително от сурово пълномаслено овче мляко според местните неизменни и верни на традициите практики.
Суровото и непресовано сирене, посято със спори на Penicillium roqueforti, ферментирало и осолено, с влажна коричка, съдържа най-малко 52 g мазнини на 100 g сух екстракт и най-малко 55 g сухо вещество на 100 g зряло сирене.
Сиренето е с цилиндрична форма с диаметър 19—20 cm, височина 8,5—11,5 cm и тегло между 2,5 и 3 kg.
Сиренето е мазно и компактно, с равномерно разпределени синьо-зелени жилки, много специфичен аромат с лек дъх на плесен, с фин и подчертан вкус.
Сиренето зрее и отлежава в продължение на най-малко деветдесет дни, считано от деня на производството му. 3.3.
Фуражи (само за продукти от животински произход) и суровини (само за преработени продукти) Млякото, използвано за производството на сиренето, се добива от млекодайни овце от породата „Лакон“.
(1) ОВ L 179, 19.6.2014г., стр. 17.